Oficialusis leidinys L 351 , 29/12/1998 p. 0013 - 0014



Tarybos reglamentas (EB) Nr. 2824/98 1998 m. gruodžio 21 d. iš dalies keičiantis Reglamentą (EB) Nr. 1734/94 dėl finansinio ir techninio bendradarbiavimo su Okupuotosiomis teritorijomis EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 130w straipsnį, atsižvelgdama į Komisijos pasiūlymą, veikdama pagal tvarką, nuorodytą Sutarties 189c straipsnyje [1], kadangi 1994 m. liepos 11 d. Tarybos reglamentas (EB) Nr. 1734/94 dėl finansinio ir techninio bendradarbiavimo su Okupuotosiomis teritorijomis [2] pripažįsta, kad Vakarų Kranto ir Gazos ruožo taikos proceso plėtri svarbiausia yra viešąjį administravimą vykdančių institucijų steigimas ir tobulinimas; kadangi Palestinos viešojo sektoriaus periodinėms išlaidoms apmokėti būtina laikina parama; kadangi Tarybos reglamento (EB) Nr. 1734/94 3 straipsnyje kartu su Bendrijos numatytomis priemonėmis Vakarų Krante ir Gazos ruože numatyta finansavimo iš Banko nuosavų lėšų galimybė; kadangi pageidautina Vakarų Kranto ir Gazos ruožo projektų vykdymui numatytą palūkanų subsidiją skirti to reglamento 2 straipsnio 1 dalyje išvardytoms prioritetinėms sritims; kadangi Reglamentą (EB) Nr. 1734/94 būtina iš dalies keisti tam, kad būtų leidžiamos tokios priemonės, ypač susijusios su Palestinos viešojo sektoriaus periodinėms išlaidomis ir palūkanų subsidijomis, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1734/94 iš dalies keičiamas taip: 1. 2 straipsnio 2 ir 3 dalys pakeičiamos taip: "2. Bendrijos parama gali būti teikiama investiciniams projektams, galimybių studijoms, techninei pagalbai ir mokymui bei kaip laikina parama Palestinos viešojo administravimo periodinėms išlaidoms apmokėti. 3. Bendrija finansuoja šiame reglamente numatytus projektus ir veiksmus dotacijų forma arba iš paskolų, Banko suteiktų savo ištekliais, palūkanų normų subsidijų pavidalu. Subsidijos norma yra 3 %." 2. 4 straipsnis pakeičiamas taip: "4 straipsnis 1. Sprendimai dėl projektų ir veiksmų, kurių vykdymui pagal šį reglamentą teikiamos dotacijos, finansavimo priimami vadovaujantis 5 straipsnyje išdėstyta tvarka. 2. Sprendimai dėl finansavimo, susijusio su bendros techniniam bendradarbiavimui, mokymui ir prekybos skatinimui skiriamos sumos, priimami vadovaujantis 5 straipsnyje išdėstyta tvarka. Komisija reguliariai informuoja Komitetą, nuorodytą 5 straipsnyje, apie bendrų paskirtų sumų panaudojimą. 3. Komisija priima sprendimus, iš dalies keičiančius pagal 5 straipsnyje nustatytą tvarką priimtus sprendimus, jei tokiais sprendimais nedaroma esminių pakeitimų arba neprisiimama papildomų įsipareigojimų, 20 % viršijančių pradinį įsipareigojimą. 4. Sprendimai dėl palūkanų subsidijų finansavimo priimami vadovaujantis Reglamento (EB) Nr. 1488/96 [3] 12 straipsnyje nustatyta tvarka." 2 straipsnis Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. gruodžio 21 d. Tarybos vardu Pirmininkas M. Bartenstein [1] 1998 m. rugsėjo 16 d. Europos Parlamento nuomonė (OL C 313, 1998 10 12), 1998 m. spalio 13 d. bendroji Tarybos pozicija (OL C 388, 1998 12 14) ir 1998 m. gruodžio 3 d. Europos Parlamento sprendimas (Oficialiajame leidinyje dar nepaskelbta). [2] OL L 182, 1994 7 16, p. 4. [3] OL L 189, 1996 7 30, p. 1. Reglamentas su pakeitimais, padarytais Reglamentu (EB) Nr. 780/98 (OL L 113, 1998 4 15, p. 3). --------------------------------------------------